37 
našu faunu vrste Neides procerus Horv., koju sam do tada samo 
poznavao iz Rumunjske, i njekoliko primjeraka Fulgoride ćudna 
oblika, Almana hemiptera Costa, koje sam kao i kukuljicu im 
sa trave sabrao. 
Dne 28. srpnja u jutro krenusmo put Plitvičkih jezera. Put 
je odavle donjekle tegotan, jer ti nista manje nego daljinu od 
74 kilometra valja prevaliti na kolima, da od Senja dospiješ do 
Leskovca, seoca jezerima najbližega. Nu cesta je svuda dobra, a 
vodi kroz dosta zanimive gorske predjele. I dosadna nas bura 
ostavi, čim smo prekoračili prevalu Vratnik. Dugi si put po mo- 
guénosti zasladismo time, što smo sabirali kukce na svakoj postaji, 
kod svake gostionice, pa i uz put, gdje smo god mogli. 
Tako sam kod Melnica ulovio na bujadi (Pteris aquilina), 
koja tu uz cestu vrlo bujno raste, dvije vrste Psyllida; na ime: 
Psylla Orataege Schr. i Trioza Centranthi Vall., koje su na ovo 
bilje jamačno samo slučajno zalutale; jer se, kako je poznato, 
prva vrsta hrani od bijeloga gloga (Crataegus), a druga žive na 
raznim vrstama roda Centranthus i Valerianella. 
I u Žutojlokvi i Brlogu na brzu smo ruku nješto polovili. 
Nješto više vremena mogosmo svojoj lovačkoj zabavi posvetiti u 
Otočcu, gdje smo na jednom brežuljku ruševinom okrunjenom 
— a ispinje se odmah do grada — cijeli sat lovili po bujnoj 
travi i sakupili prilično bogatu lovinu. 
Bilo je već kasno na večer, kad smo preko Vrhovina i Ba- 
binoga potoka po najljepšoj mjesečini prispjeli u Leskovac. 
Leskovac, gdje se u čednoj gostionici nadje prilično dobar 
konak, udaljen je od glasovitih Plitvičkih jezera samo njekoliko 
časova, pa se odavle i najzgodnije može poći da ih razgledaš. 
Majstorski zasnovani novi put, koji su baš za našega posjeta 
dokončali, vijuga se od Leskovca duž jezera tako, da se putnik 
već sa kola može nasladjivati predivnom panoramom. Duž srednjih 
se jezera vijuga i tako zvana Stefanijin putanja, uredjena za 
posjeta prejasne prestolonasljednice udove nadvojvodkinje Stefa- 
nije god. 1888. Na srednjem se jezeru ,Kozjaku“ diže planinska 
kuća, u kojoj stanuje kr. lugar, kod koga nadje putnik udoban 
konak i dobru podvorbu. 
Vidi se u svemu, da se tu ozbiljno poradilo, da bi se posjet 
i razgledanje Plitvičkih jezera olakšao, koliko se ikako dade. Pa 
divna ova jezera sa svim pravom i zaslužuju, da hodočaste do 
